b'\n_START_ARTICLE_\nSu Nuraxi\n_START_SECTION_\nPovijest\n_START_PARAGRAPH_\nSredi\xc5\xa1nje obrambene strukture, pod utjecajem mikenske arhitekture, su djelo jedne vode\xc4\x87e obitelj ili klana. Kako je sardinijsko dru\xc5\xa1tvo postalo slo\xc5\xbeenije i hijerarhijski ure\xc4\x91enije, izolirani tornjevi su privukli dodatne zgrade, dru\xc5\xa1tvene ili obrambene uloge. Veliki radovi pro\xc5\xa1irenja obrambenih dijelova Baruminijskog nuraghija su datirani u rano \xc5\xbeeljezno doba (10. - 8. stolje\xc4\x87e pr. Kr.), kada je Sardinija bila izlo\xc5\xbeena karta\xc5\xa1kim napadima. To je razdoblje u kojemu su se u cilju obrane oja\xc4\x8dala i sela akumuliraju\xc4\x87i se oko sredi\xc5\xa1njeg tornja. Tako su postala sna\xc5\xbena \xe2\x80\x8b\xe2\x80\x8bmala gradska naselja, samodostatna zajednica s vlastitim izvorom raznolikih majstora._NEWLINE_nekad u 7. stolje\xc4\x87u pr. Kr., Su Nuraxi su osvojili Karta\xc5\xbeani i obrambeni radovi su oslabljeni. No, nastavio je postojati i dalje kao naselje. Ku\xc4\x87e se obnavljaju skromnije i u razli\xc4\x8ditim stilovima, a s rimskim osvajanjem otoka u 2. stolje\xc4\x87u pr. Kr. ve\xc4\x87ina nuraghija se prestao rabiti. Me\xc4\x91utim, istra\xc5\xbeivanja su pokazala da su ljudi \xc5\xbeivili u Su Nuraxiju sve do 3. stolje\xc4\x87a poslije Krista._NEWLINE_Na ovom mjestu je Dr. Giovanni Lilliu otkrio prapovijesno utvr\xc4\x91eno selo koje je tijekom stolje\xc4\x87a toliko zaraslo da je dobilo izgled prirodnog brda. On je poveo i prva iskapanja 1950-ih godina.\n_START_SECTION_\nOdlike\n_START_PARAGRAPH_\nKompleks se sastoji od kru\xc5\xbenih stambenih gra\xc4\x91evina koncetriranih oko trokatne citadele s tornjevima iz oko 1500. pr. Kr. _NEWLINE_Glavna (i najstarija) odlika Su Nuraxija je masivni sredi\xc5\xa1nji toranj, gra\xc4\x91en od velikih klesanaca bez upotrebe maltera (suhozidna gradnja). Sastoji se od tri susjedne komore od kojih su dvije povezane spiralnim stubi\xc5\xa1tem, a tre\xc4\x87a samo fragment. Gornje granice komore su kupolaste gradnje i vjerojatno su izvorno stajale na visini od najmanje 18,5 m. \xc4\x8cetiri pomo\xc4\x87na tornja povezana su naknadno masivnom kamenom zidnom zavjesom. Izme\xc4\x91u njih je dvori\xc5\xa1te u koje se ulazi kroz uska vrata u prizemlju na jugoisto\xc4\x8dnoj strani. Ono je kasnije zatvoreno i pristup ka\xc5\xa1telu je bio pomo\xc4\x87u ljestava ili neke druge instalacije pod kontrolom iz unutra\xc5\xa1njosti._NEWLINE_Ti zidovi su kasnije pove\xc4\x87ani i oja\xc4\x8dani, a u isto vrijeme je izgra\xc4\x91en i obzid koji zatvara unutarnje zgrade koje su izgra\xc4\x91ene u me\xc4\x91uvremenu. To su uglavnom male, kru\xc5\xbene kamene strukture koje se sastoje od jedne prostorije. Jedna puno ve\xc4\x87a, 7 m promjera s klupom okolo cijelih unutarnjih zidova, se tuma\xc4\x8di kao vije\xc4\x87nica povezana s nekim oblikom urbane uprave.'